11. ฐานะการเงินและผลการดำเนินงาน

  11.1 งบการเงิน

  (ก ) รายงานของผู้สอบบัญชีและสรุปการแสดงความเห็นของผู้สอบบัญชี

  รายงานของผู้สอบบัญชีรับอนุญาต จากบริษัท สำนักงาน เอินส์ท แอนด์ ยัง จำกัด
  สำหรับงบการเงินสิ้นสุด ณ วันที่ 31 ธันวาคม 2552, 2551 และ 2550
  ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขต่องบดุลรวม,
  งบกำไรขาดทุนรวม, งบแสดงการเปลี่ยนแปลงในส่วนของผู้ถือหุ้นรวม
  และงบกระแสเงินสดรวมของบริษัท ปูนซีเมนต์นครหลวง จำกัด (มหาชน)
  และบริษัทย่อยว่างบการเงินข้างต้นแสดงฐานะการเงินและผลการดำเนินงาน และกระแสเงินสด
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

-   ตารางสรุปงบดุลรวม

-   ตารางสรุปงบกำไรขาดทุนรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

  เมื่อวันที่ 1 มกราคม 2550
  บริษัทได้เปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วมในงบการเงินเฉพาะกิจการจากวิธีส่วนได้เสียเป็นวิธีราคาทุน
  ตามมาตรฐานการบัญชี ฉบับที่ 44 (ปรับปรุง 2550) เรื่อง
  งบการเงินรวมและงบการเงินเฉพาะกิจการซึ่งกำหนดให้เงินลงทุนในบริษัทย่อย
  เงินลงทุนในกิจการที่มีอำนาจควบคุมร่วมกัน
  และเงินลงทุนในบริษัทร่วมในงบการเงินเฉพาะกิจการต้องแสดงตามวิธีราคาทุน

[]

[]

[]

[]

* ตัวเลขสำหรับปี 2550 ได้รายงานตามรูปแบบเดิมที่ได้เคยรายงานไว้ คือ

- ต้นทุนขาย 16,373 ล้านบาท

- ค่าใช้จ่ายในการขายและบริหาร 2,031 ล้านบาท

[]

[]

[]

12.2 คำอธิบายและการวิเคราะห์ของฝ่ายบริหาร

คำอธิบายและวิเคราะห์ผลการดำเนินงาน

[]

รายได้

รายได้จากการขายสุทธิ ประจำปี 2552 จำนวน 19,971 ล้านบาท ลดลง 1,334 ล้านบาท
หรือคิดเป็นร้อยละ 6.3 เมื่อเปรียบเทียบกับปี 2551
เนื่องจากการลดลงของรายได้จากการขายสุทธิของธุรกิจซีเมนต์ลดลงเป็นจำนวน 1,226
ล้านบาทเมื่อเทียบกับปี 2551 สืบเนื่องมาจากปริมาณความต้องการใช้ปูนซีเมนต์ในประเทศที่ลดลง
และความไม่แน่นอนของสถานการณ์ทางการเมือง
เช่นเดียวกับรายได้จากการขายสุทธิของกลุ่มธุรกิจคอนกรีตและหินทรายที่ลดลง 440 ล้านบาท
ในขณะที่รายได้จากธุรกิจอื่นๆเพิ่มขึ้น 21 ล้านบาท

รายได้อื่น สำหรับปี 2552 จำนวน 102 ล้านบาท เพิ่มขึ้น 23 ล้านบาท เมื่อเทียบกับปี 2551
เนื่องจากเป็นรายได้จากการจำหน่ายสินทรัพย์ที่ไม่ได้ใช้ในการดำเนินงาน

ค่าใช้จ่ายต่างๆ

ต้นทุนสินค้าขาย จำนวนทั้งสิ้น 11,272 ล้านบาท ลดลง 331 ล้านบาท หรือคิดเป็นร้อยละ 2.9
ของปีก่อน
ทั้งนี้เป็นเพราะความมุ่งมั่นของบริษัทในการที่จะลดต้นทุนคงที่และการเพิ่มประสิทธิภาพการผลิต เช่น
การเพิ่มประสิทธิผลของเชื้อเพลิงผสมที่ใช้ในกระบวนการผลิต เพื่อช่วยลดค่าเชื้อเพลิง

ค่าใช้จ่ายในการขายและจัดจำหน่าย จำนวน 3,843 ล้านบาท ลดลง 500 ล้านบาท หรือร้อยละ
11.5 เมื่อเทียบกับค่าใช้จ่ายในการขายและจัดจำหน่ายสำหรับปี 2551 จำนวน 4,343 ล้านบาท
ซึ่งเป็นผลมาจากการควบคุมค่าใช้จ่ายงานโฆษณาและการส่งเสริมการขาย

ค่าใช้จ่ายในการบริหาร จำนวน 923 ล้านบาท ลดลง 259 ล้านบาท หรือคิดเป็นร้อยละ 21.9
เปรียบเทียบกับยอดค่าใช้จ่าย จำนวน 1,182 ล้านบาทสำหรับปี 2551
การเข้าควบคุมค่าใช้จ่ายของบริษัท สาเหตุหลักมาจาก การลดค่าที่ปรึกษาที่ลดลง ในระหว่างปี
2552
บริษัทได้ทบทวนรายการค่าเผื่อการด้อยค่าของสินทรัพย์ที่ไม่ได้ใช้ในการดำเนินงานสำหรับสินทรัพย์ส่วนที่จำหน่ายในระหว่างปีเป็นจำนวน
80 ล้านบาท

การขาดทุนจากการเปลี่ยนแปลงของอัตราแลกเปลี่ยน สำหรับปี 2552 บริษัทได้บันทึกเป็นจำนวนเงิน
13 ล้านบาท ในขณะที่ปี 2551 มีกำไรจากอัตราแลกเปลี่ยนจำนวน 56 ล้านบาท
ซึ่งก่อให้เกิดความแตกต่างที่เกิดจากอัตราแลกเปลี่ยนของปี 2552 กับปี 2551 จำนวน 69
ล้านบาทเนื่องจากการโอนสินทรัพย์สุทธิและหนี้สินซึ่งเป็นไปตามมาตรฐานการบัญชีไทยโดยเกิดจากผลต่างของการแปลงมูลค่าสินทรัพย์และหนี้สินคงค้างสุทธิเฉพาะที่เป็นเงินตราสกุลต่างประเทศเป็นเงินตราสกุลบาท
ณ วันสิ้นสุดงวดของบัญชีปัจจุบัน (31 ธันวาคม 2552 - 33.5168 บาท ต่อ ดอลลาร์สหรัฐ)
กับงวดก่อนหน้านี้ (31 ธันวาคม 2551 - 35.0824 บาท ต่อ ดอลลาร์สหรัฐ)

ส่วนแบ่งกำไรจากเงินลงทุนใน บริษัท ลานนารีซอร์สเซส จำกัด (มหาชน)
ซึ่งบันทึกโดยวิธีส่วนได้เสียตามงบการเงินรวม มูลค่า 235 ล้านบาท ลดลง 37 ล้านบาท
หรือคิดเป็นร้อยละ 13.6 เปรียบเทียบกับมูลค่าที่ได้รับรู้ในปีที่ผ่านมา เป็นจำนวนเงิน 272 ล้านบาท
ซึ่งเกิดจากปัจจัยหลัก คือ การลดลงของส่วนแบ่งผลกำไรจากเงินลงทุน จำนวน 61 ล้านบาท
ในขณะที่เงินปันผลรับเพิ่มขึ้น 24 ล้านบาท

ค่าใช้จ่ายทางการเงิน เพิ่มขึ้นเป็น 196 ล้านบาท คิดเป็นการเพิ่มขึ้น 29 ล้านบาท หรือร้อยละ
17.4 เปรียบเทียบกับค่าใช้จ่ายจำนวนเงิน 167 ล้านบาทของปี 2551 เนื่องจาก
บริษัทได้ออกหุ้นกู้ในเดือนมิถุนายน 2552 คิดเป็นมูลค่าทั้งสิ้น 4,000 ล้านบาท โดยมีอายุ 4 ปี
อัตราดอกเบี้ยร้อยละ 4.5 ต่อปี การที่มีผู้ถือครองสิทธิหุ้นกู้ครบตามจำนวนดังกล่าว
จะมีผลต่อสภาพคล่องของบริษัท ในอนาคต

ภาษีเงินได้นิติบุคคล จำนวน 1,112 ล้านบาท ลดลง 132 ล้านบาท หรือคิดเป็นร้อยละ 10.6
เมื่อเปรียบเทียบกับ 1,244 ล้านบาท ในปี 2551

คำอธิบายและวิเคราะห์กระแสเงินสด

  []

เงินสดและรายการเทียบเท่าเงินสดสำหรับ ณ วันสิ้นปี 31 ธันวาคม 2552 ของกลุ่มบริษัท
ปูนซีเมนต์นครหลวง จำกัด (มหาชน) และบริษัทในเครือ เพิ่มขึ้น 652 ล้านบาท
โดยที่เงินสดและรายการเทียบเท่าเงินสดต้นปีจำนวน 1,108 ล้านบาท
และกำไรจากการเปลี่ยนแปลงในอัตราแลกเปลี่ยน เป็นจำนวน 7 ล้านบาท
เป็นผลให้บริษัทมีเงินสดและรายการเทียบเท่าเงินสด จำนวน 1,767 ล้านบาทช่วงหลังของปี 2552
ซึงมีรายละเอียดของแหล่งที่มาและแหล่งที่ใช้ไปของกระแสเงินสดดังต่อไปนี้

เงินสดสุทธิจากกิจกรรมดำเนินงาน จำนวน 4,128 ล้านบาท เพิ่มขึ้น 1,030 ล้านบาท หรือร้อยละ
33.2 เปรียบเทียบกับปี2551 เนื่องจากการการลดลงของเงินทุนหมุนเวียนสุทธิ
ในขณะที่กำไรสุทธิก่อนภาษีลดลงจำนวน 355 ล้านบาทจากปีก่อน

เงินสดสุทธิ ใช้ในงานซ่อมบำรุง เพื่อขยายการลงทุน และกิจการการลงทุนอื่นๆ จำนวน 1,461
ล้านบาท ลดลง 150 ล้านบาท หรือคิดเป็นร้อยละ 9.3 เปรียบเทียบกับปีที่ 2551
การลดลงของรายจ่ายประเภททุนดังกล่าว มีผลจากการเลื่อนพัฒนาโครงการต่างๆ
ซึ่งส่งผลให้กระแสเงินสดสำหรับกิจการดังกล่าวลดลง 279 ล้านบาท
ในขณะเดียวกันเงินสดรับจากการขายสินทรัพย์ที่ไม่ได้ใช้ในการดำเนินกิจการลดลง 211 ล้านบาท

เงินสดสุทธิจากกิจกรรมจัดหาเงิน จำนวน 400 ล้านบาท
สาเหตุหลักมาจากการชำระคืนเงินกู้ยืมระยะสั้นจากสถาบันการเงินเป็นจำนวน 3,401 ล้านบาท
ในขณะบริษัทมีเงินรับจากการออกหุ้นกู้ จำนวน 4,000 ล้านบาท และ
เงินปันผลจ่ายให้แก่ผู้ถือหุ้นรวมเป็นจำนวน 2,415 ล้านบาท ซึ่งลดลงจำนวน 805
ล้านบาทจากเงินปันผลจ่ายของปี 2551

คำอธิบายและวิเคราะห์ฐานะการเงิน

  []

สินทรัพย์

ณ วันที่ 31 ธันวาคม 2552 บริษัทมีสินทรัพย์รวมจำนวน 24,350 ล้านบาท เพิ่มขึ้น 847 ล้านบาท
หรือคิดเป็นร้อยละ 3.6 เมื่อเทียบกับสินทรัพย์รวม ณ วันที่ 31 ธันวาคม 2551 เป็นจำนวน
23,503 ล้านบาท โดยมีรายละเอียดสำคัญดังนี้

เงินสดและรายการเทียบเท่าเงินสด จำนวน 1,767 ล้านบาท คิดเป็นร้อยละ 7.3
ของสินทรัพย์รวม เพิ่มขึ้น 659 ล้านบาท หรือร้อยละ 59.5 จากมูลค่า ณ วันต้นงวด จำนวน
1,108 ล้านบาท เป็นผลหลักมาจากเงินสดและรายการเทียบเท่าเงินสดที่เพิ่มขึ้นนี้
ส่วนใหญ่มาจากเงินสดรับจากการดำเนินงาน 4,128 ล้านบาท
เงินสดรับจากการจำหน่ายสินทรัพย์ที่ไม่ได้ใช้ในการดำเนินงาน 167 ล้านบาท
เงินปันผลรับจากบริษัทร่วม คือ บริษัทลานนา รีซอร์สเซส จำกัด (มหาชน) 142 ล้านบาท
เงินสดสุทธิรับจากหุ้นกู้ 4,000 ล้านบาท ในขณะที่เงินทุนรวม คิดเป็นจำนวน 1,840 ล้านบาท
การชำระคืนเงินกู้ 3,553 ล้านบาท และการจ่ายเงินปันผลให้แก่ผู้ถือหุ้นเป็นจำนวน 2,415
ล้านบาท

ลูกหนี้การค้า จำนวน 2,266 ล้านบาท หรือคิดเป็นสัดส่วนร้อยละ 9.3 ของสินทรัพย์รวม ลดลง
370 ล้านบาท หรือ ร้อยละ 14 เนื่องจากสัดส่วนทางการขายที่เปลี่ยนไป ณ ปลายปีนี้
ระยะเวลาเก็บหนี้เฉลี่ยของปี 2552 ถือว่าดีขึ้นเล็กน้อย เป็นจำนวน 44 วัน เปรียบเทียบกับ 45
วันในปี 2551

สินค้าคงคลัง จำนวน 1,829 ล้านบาท หรือคิดเป็นสัดส่วนร้อยละ 7.5ของสินทรัพย์รวม ลดลง 71
ล้านบาท หรือร้อยละ 3.7 ปัจจัยหลักเกิดจากวัสดุโรงงานที่ลดลง

เงินลงทุนในบริษัทร่วมและบริษัทที่เกี่ยวข้อง ซึ่งบันทึกโดยวิธีส่วนได้เสียตามงบการเงินรวม จำนวน
1,543 ล้านบาท หรือคิดเป็นสัดส่วนร้อยละ 6.4 ของสินทรัพย์รวม เพิ่มขึ้น 93 ล้านบาท
หรือร้อยละ 8.6 จากปีก่อน

ที่ดิน โรงงานและอุปกรณ์ - สุทธิ จำนวน 14,240 ล้านบาท หรือคิดเป็นสัดส่วนร้อยละ 58.5
ของสินทรัพย์รวม เพิ่มขึ้น 816 ล้านบาท หรือร้อยละ 6.1 ส่วนใหญ่เกิดมาจากการซื้อที่ดิน
โรงงานและอุปกรณ์ เป็นมูลค่า 1,816 ล้านบาท รวมทั้งการลงทุนในโรงงานผลิตไฟฟ้าจากลมร้อน
2 แห่ง จำนวน 657 ล้านบาทในปีงบประมาณ 2552

หนี้สิน

ณ วันที่ 31 ธันวาคม 2552 บริษัทมีหนี้สินรวมจำนวน 7,971 ล้านบาท เพิ่มขึ้น 313 ล้านบาท
หรือคิดเป็นร้อยละ 4.1เมื่อเทียบกับหนี้สินรวม ณ วันที่ 31 ธันวาคม 2551
โดยมีรายละเอียดสำคัญดังนี้

เงินกู้ยืมระยะสั้นจากสถาบันการเงิน จำนวน 28 ล้านบาท ลดลง 3,402 ล้านบาท หรือร้อยละ
99.2 เนื่องจากการปรับโครงสร้างหนี้
และการชำระเงินต้นหนี้ระยะสั้นและดอกเบี้ยที่ครบกำหนดในปี 2552

หุ้นกู้ จำนวน 3,990 ล้านบาท หรือคิดเป็นสัดส่วนร้อยละ 51.1 ของหนี้สินรวม เมื่อวันที่ 16
มิถุนายน 2552 บริษัทได้ออกหุ้นกู้ไม่มีหลักประกัน
ชนิดระบุชื่อผู้ถือและไม่ด้อยสิทธิและไม่มีส่วนลดจำนวนรวม 4,000,000 หน่วย ในราคาหน่วยละ
1,000 บาท รวมเป็นเงินทั้งสิ้น 4,000 ล้านบาท โดยหุ้นกู้ดังกล่าวมีอายุ 4 ปี
อัตราดอกเบี้ยร้อยละ 4.5 ต่อปี โดยมีกำหนดชำระดอกเบี้ยทุกครึ่งปี

หนี้สินอื่นๆ จำนวน 3,953 ล้านบาท หรือคิดเป็นสัดส่วนร้อยละ 49.6 ของหนี้สินรวม ลดลง 115
ล้านบาท หรือร้อยละ 2.8 สาเหตุหลักจากการลดลงของภาษีเงินได้นิติบุคคลค้างจ่ายที่ลดลง จำนวน
149 ล้านบาท และเจ้าหนี้การค้าจำนวน 37 ล้านบาท

ส่วนของผู้ถือหุ้น

ณ วันที่ 31 ธันวาคม 2552 บริษัทมีส่วนของผู้ถือหุ้นรวมจำนวน 16,379 ล้านบาท เพิ่มขึ้น 534
ล้านบาท หรือคิดเป็นร้อยละ 3.4 เมื่อเทียบกับส่วนของผู้ถือหุ้นรวม ณ วันที่ 31 ธันวาคม 2551
โดยมีปัจจัยหลักดังนี้

กำไรสะสมยังไม่ได้จัดสรร จากกำไรสุทธิจากผลการดำเนินงานประจำปี 2552 เพิ่มขึ้นจำนวน
2,946 ล้านบาท

การจัดสรรเงินปันผล สำหรับปี 2552 ซึ่งมีรายละเอียดดังนี้

-   เมื่อวันที่ 10 เมษายน 2552
    ที่ประชุมสามัญประจำปีผู้ถือหุ้นของบริษัทมีมติอนุมัติให้จ่ายเงินปันผลงวดสุดท้ายเพิ่มเติมจากกำไรสุทธิปี
    2551 รวมเป็นเงินทั้งสิ้น 1,035 ล้านบาท ในอัตราหุ้นละ 4.50 บาท ซึ่งจ่ายในวันวันที่ 4
    พฤษภาคม 2552

-   เมื่อวันที่ 6 สิงหาคม 2552
    ที่ประชุมคณะกรรมการบริษัทมีมติอนุมัติให้จ่ายเงินปันผลระหว่างกาลให้แก่ผู้ถือหุ้นของบริษัทจากผลประกอบการดำเนินงานสำหรับเดือนมกราคมถึงเดือนมิถุนายน
    2552 ในอัตราหุ้นละ 6.0 บาท รวมเป็นเงินทั้งสิ้น 1,380 ล้านบาท
    ซึ่งได้ทำการจ่ายในวันวันที่ 31 สิงหาคม 2552

ส่วนของผู้ถือหุ้นส่วนน้อยของบริษัทย่อย เพิ่มขึ้น 3 ล้านบาทหรือร้อยละ 50
โดยมีผลต่างจากการแปลงค่างบการเงินที่เป็นเงินตราแลกเปลี่ยนเป็นจำนวน 1 ล้านบาท